Marte Blikstad-Balas

**Marte Blikstad-Balas** (født 1982) er  en norsk professor tilknyttet Universitetet i Oslo. 

## Bakgrunn og virke
Blikstad-Balas har en doktorgrad (PhD) fra Utdanningsvitenskapelig fakultet, Universitetet i Oslo fra 2013. Forskningen til Blikstad-Balas handler primært om lesing og skriving som sosiale praksiser og om hvordan Internett brukes i skolen. I sin doktoravhandling har hun undersøkt hvordan elever i videregående skole bruker PC i undervisningen. Avhandlingen skapte stor offentlig debatt, da Blikstad-Balas dokumenterte at Internett i stor grad ble brukt til ikke-faglige aktiviteter som Facebook, spill og blogger. Blikstad-Balas har også forsket på hvordan elever bruker Wikipedia i skolearbeid samt hvordan det jobbes med skriving og lesing av tekster i ungdomsskolens norskfag.

Blikstad-Balas har en rekke vitenskapelige publikasjoner i blant annet norske tidsskrifter som *[[Acta Didactica Norge]]* og *[[Norsklæreren]]*, samt i internasjonale tidsskrifter som *Reading Research Quarterly*, *Written Communication*,  *Literacy* og *[[Scandinavian Journal of Educational Research]]*. I tillegg har hun bidratt i flere fagbøker og forfattet boken *Literacy i skolen* (Universitetsforlaget). Blikstad-Balas er redaktør for tidsskriftet *[[Nordic journal of digital literacy]]*,

Blikstad-Balas er ansatt som professor i norskdidaktikk på Institutt for lærerutdanning og skoleforskning på Universitetet i Oslo, hvor hun tidligere har vært ansatt som førsteamanuensis, postdoktor og stipendiat. Hun underviser i norskdidaktikk og metodiske emner i lærerutdaningen.  Blikstad-Balas veileder også masterstudenter og doktorgradsstipendiater.

Blikstad-Balas er en aktiv samfunnsdebattant og har skrevet en rekke kronikker og deltatt i ulike mediedebatter om skole og forskning. I 2017 mottok hun Formidlingsprisen fra det Utdanningsvitenskapelige Fakultet ved Universitetet i Oslo.

I 2017 ble Blikstad-Balas tatt opp som medlem i Akademiet for yngre forskere, opprettet i 2013 av Det Norske Videnskaps-Akademi.

I perioden 2022–2023 ledet Blikstad-Balas det regjeringsoppnevnte ekspertutvalget for digital læringsanalyse, som skulle gi Kunnskapsdepartementet råd og anbefalinger om bruk av læringsanalyse i skole og høyere utdanning. 

I 2025 ble hun valgt til styreleder i Norsk faglitterær forfatter- og oversetterforening. 

## Bibliografi (utvalg)
* Blikstad-Balas, Marte og Roe, Astrid (2020) Hva foregår i norsktimene. Universitetsforlaget
* Blikstad-Balas, Marte og Johan L. Tønnesson (2020) *Inn i sakens prosa* ISBN 9788215036885
* Blikstad-Balas, Marte (2016): «“You get what you need”- Students’ attitudes towards using Wikipedia when doing school assignments» i: *Scandinavian Journal of Educational Research*. ISSN 0031-3831. doi: 10.1080/00313831.2015.1066428
* Sørvik, Gard Ove; Blikstad-Balas, Marte & Ødegaard, Marianne (2015): «“Do Books Like These Have Authors?" New Roles for Text and New Demands on Students in Integrated Science-Literacy Instruction» i: *Science Education*. 99(1), s 39-69. ISSN 0036-8326. doi: 10.1002/sce.21143
* Blikstad-Balas, Marte (2014): «Lærebokas hegemoni - et avsluttet kapittel?» i: Hvistendahl, Rita Elisabeth & Roe, Astrid, red.:  *Alle tiders norskdidaktiker. Festskrift til Frøydis Hertzberg på 70-årsdagen*. Novus Forlag. ISBN 978-82-7099-784-8.  Kapittel.  s. 325-347
* Blikstad-Balas, Marte (2014): «Vague Concepts in the Educational Sciences: Implications for Researchers» i: *Scandinavian Journal of Educational Research*. 58(5), s. 528-539. ISSN 0031-3831. doi: 10.1080/00313831.2013.773558
* Blikstad-Balas, Marte & Høgenes, Tora (2014): «Wikipedias inntog på kildelista – holdninger blant lærere og elever til Wikipedia i en skolekontekst» i: *Acta Didactica Norge - tidsskrift for fagdidaktisk forsknings- og utviklingsarbeid i Norge*. 8(1). ISSN 1504-9922.
* Blikstad-Balas, Marte & Sørvik, Gard Ove (2014): «Researching literacy in context: using video analysis to explore school literacies» i: *Literacy*. ISSN 1741-4350. doi: 10.1111/lit.12037
* Brevik, Lisbeth M. & Blikstad-Balas, Marte (2014): «“Blir dette vurdert, lærer?” Om vurdering for læring i klasserommet» i: Elstad, Eyvind & Helstad, Kristin, red.: *Profesjonsutvikling i skolen*. Universitetsforlaget. ISBN 978-82-15-02355-7. Kapittel 10, s. 191-206
* Blikstad-Balas, M. (2013): *Redefining School Literacy. Prominent literacy practices across subjects in upper secondary school*. Doktoravhandling for graden PhD. Universitetet i Oslo.
* Blikstad-Balas, Marte (2013): «Et svar på nesten alt» – om elevers bruk av Wikipedia som faglig kilde i videregående skole. *Norsklæreren* 2013, 13.(1), s. 34-43
* Blikstad-Balas, Marte (2013): «Vague Concepts in the Educational Sciences: Implications for Researchers» i: *Scandinavian Journal of Educational Research* 2013, 57.(1)
* Blikstad-Balas, Marte (2012): «Digital Literacy in Upper Secondary School - What Do Students Use Their Laptops for During Teacher Instruction?» i: *Nordic Journal of Digital Literacy*. 2.(7). Universitetsforlaget
* Blikstad-Balas, Marte (2012): «Det digitale klasserommet: oppdatert på fag eller Facebook?» i: *Bedre Skole*. nr 3 2012.

## Referanser

## Eksterne lenker
*